Але намаганні не давалі чаканага выніку. Тыраж беларускай маладзёжнай газеты падаў. “Чырвонку” падтрымала старэйшая беларуская газета “Звязда”, з якой “маладзёжка” плённа супрацоўнічала. І дарэчы, можна ўзгадаць, што ў час Вялікай Айчыннай вайны “Чырвоная змена” і “Звязда” вярсталіся ў адной партызанскай друкарні на востраве Зыслаў, сярод балот… Далучаная да “Звязды”, “Чырвонка” працягвае расціць журналісцкія кадры. На яе старонках вы можаце пабачыць публікацыі як студэнтаў факультэта журналістыкі БДУ, так і хлопцаў і дзяўчат, якія толькі мараць пра паступленне ва ўніверсітэт. Яна па-ранейшаму сочыць за жыццём моладзі, шукае таленты і з’яўляецца ўсё той жа адметнай творчай лабараторыяй.